**Comunicat de presa**

**Data:** 11 martie 2020

Roto nu va participa la “Fensterbau Frontale” 2020/ Interviu cu Marcus Sander: argumente faptice care influenteaza decizia/ Presedintele Roto FTT despre amanarea expozitiei si consecintele epidemiei cu coronavirus/ Participare in 2022/ Sanatatea inaintea afacerilor/ Pierderile pana in prezent in China sunt mai mult decat compensate/

**“Retragerea noastra este rezultatul unor circumstante exceptionale.”**

***Leinfelden-Echterdingen – (rp)*** Decizia de ultima ora a organizatorilor de a amana expozitia “Fensterbau Frontale” pentru perioada 16-19 iunie 2020, ca urmare a cresterii globale a epidemiei cu coronavirus este o decizie fara precedent pentru toti participantii, inclusiv – sau in special – pentru expozanti. In interviul urmator, Marcus Sander explica modul in care Roto Frank Tehnologia ferestrelor si usilor (FTT) gestioneaza situatia. Presedintele Consiliului de administratie prezinta punctul de vedere al specialistului in feronerie despre ultimele noutati si de ce alege sa nu participe in acest an.

Care este opinia dvs. asupra deciziei de a amana targul din cauza epidemiei cu coronavirus?

**Sander:** A fost absolut o decizie corecta, complet de inteles si de fapt nu exista nicio alta alternativa. Ca sa nu mai spun ca asteptam cu nerabdare sa intalnim clienti din intreaga lume la mijlocul lunii martie la Nurnberg si sa le prezentam exemple practice din gama noastra completa. Cu toate acestea sanatatea si siguranta angajatilor si a oaspetilor nostri sunt pe primul loc.

Organizatorii targului au anuntat recent o noua data pentru “Fensterbau Frontale: 16-19 iunie 2020. Ce inseamna pentru Roto ca expozant?

**Sander:** Din informatiile primate de la organizatori, deja existau indicii ca aceasta data ar fi o alternativa. In acest sens, am reusit sa actionam devreme, am cantarit argumentele pro si contra si am efectuat un ”sondaj de urgenta” la nivel modial in toate birourile noastre de vanzari. Rezultatele sondajului au dat motive de ingrijorare deoarece numarul vizitatorilor nostri internationali din iunie ar putea sa scada drastic comparativ cu expozitia din 2018. Motivul principal a fost posibilitatea de a calatori fara niciun risc de infectare cu coronavirus. De aceea, dupa ce am analizat cu atentie toti factorii, am decis sa nu participam anul acesta la “Fensterbau Frontale”.

**Responsabilitate economica**

Exista si alte motive pentru care nu veti participa la targ?

**Sander:** Desigur, trebuie sa luam in considerare si latura de afaceri. Adevarul este ca am cheltuit deja o suma de sapte cifre. Acesta este in primul rand rezultatul multor obligatii contractuale pe care trebuia sa le indeplinim. Participarea la targ in iunie ar fi dus la alte cheltuieli semnificative. Nu credem ca acest lucru ar fi benefic pentru Roto, in special intr-un moment de nesiguranta la nivel mondial in ceea ce priveste dezvoltarea afacerilor pe viitor. Din acest motiv, decizia noastra este bazata pe responsabilitatea economica pentru companie, proprietarii si angajatii acesteia.

In acelasi timp, decizia recent luata, este modul dvs. de a spune un ”nu” general la targul de specialitate?

**Sander:** Deloc. Echipa Roto asteapta deja cu nerabdare martie 2022, cand spera sa intampine cat mai multi vizitatori locali si internationali in acelasi loc, in hala 1 a spatiului expozitional din Nurnberg, unde va oferi informatii si sfaturi. In 2020 ne confruntam cu o situatie unica la care trebuie sa raspundem. Nimic mai mult.

**Consecinte financiare gestionate in prezent**

Sa ramanem la ”situatia unica”: temerile ca infectia cu coronavirus pune o presiune si mai mare pe economia mondiala deja slabita, sunt in continua crestere. Companiile anunta avertismente cu privire la profit aproape zilnic. Si Roto simte aceste efecte negative asupra afacerii sale? Si ce asteptati ca se va intampla?

**Sander:** Din cauza problemelor asociate cu coronavirus, in special in productie, in prezent pierdem venituri in China. Ramane de vazut daca reusim sa compensam scaderea pe parcursul anului. Momentan, productia pare sa revina incet la normal. Din fericire, divizia FTT s-a descurcat bine in primele doua luni ale anului. De fapt, am compensat mai mult decat pierderile de venituri din China datorita cifrelor puternice din celelalte domenii de activitate ale grupului. Desi exista cu siguranta consecinte ale crizei datorate infectiei cu coronavirus, acestea sunt in prezent controlabile pentru Roto. Cu toate acestea, nu cred ca s-a atins inca apogeul epidemiei la nivel mondial.

Ati mentionat ca Roto isi asuma responsabilitatea in ceea ce priveste sanatatea si siguranta, in special in aceasta situatie. Ce masuri de preventie ati adoptat pentru a va proteja impotriva virusului?

**Sander:** Cred ca am adoptat o abordare extrem de profesionala in acest sens. Aceasta include rapoarte cu status actualizat in permanenta din tarile cele mai afectate, varietate de restrictii de calatorie si interzicerea intalnirilor cu mai mult de zece persoane. Angajatii cu laptopuri si telefoane de serviciu isi iau dispozitivele cu ei pentru a putea lucra de acasa, daca este necesar. Participarea la evenimente cu mai mult de 200 de persoane trebuie, de asemenea, evitata acolo unde este posibil, pana la o notificare ulterioara.

**Comunicare utilizand diferite canale**

Sa revenim la targ. Ce pregatise divizia Roto Tehnologia ferestrelor si usilor pentru vizitatorii germani si internationali in martie?

**Sander:** Cu un concept de stand nou-nout, amenajat in forma de camere, vizitatorii standului experimentau direct functionalitatea tehnologiei de feronerie din ferestre si usi si in acest fel, intelegeau diferentele intre solutiile prezentate din spatii de locuit diferite, fiecare exponat ilustrand beneficiile pentru utilizatorii finali.

Cum intentionati sa comunicati acum materialele pregatite pentru targ grupurilor tinta?

**Sander:** Echipele noastre de vanzari internationale vor ramane, desigur, in contact la nivel ”local” cu clientii actuali si cei potentiali pentru a-i tine la curent. Acest lucru se va intampla in cadrul unor discutii fata in fata, dar si prin intermediul unei comunicari digitale moderne pe care o vom folosi din ce in ce mai mult. De fapt, coronavirus nu are nicio legatura cu acest lucru: videoconferintele si teleconferintele sunt forme de comunicare testate si incercate – si nu sunt neaparat impersonale.

**Foto:** Roto **Marcus\_Sander.jpg**

Print free – copy requested

**Publisher:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Germany • Tel. +49 711 7598 0 • Fax +49 711 7598 253 • info@roto-frank.com

**Editor:** Linnigpublic Agentur für Öffentlichkeitsarbeit GmbH • Koblenz office • Fritz-von-Unruh-Straße 1 • 56077 Koblenz • Germany • Tel. +49 261 303839 0 • Fax +49 261 303839 1 • koblenz@linnigpublic.de; Hamburg office • Flottbeker Drift 4 • 22607 Hamburg • Germany • Tel. +49 40 82278216 • hamburg@linnigpublic.de